הנה העצים 
הנה העצים במלמול עליהם.; הנה האוויר הסחרחר מגובה. ; אינני רוצה לכתוב אליהם.; רוצה בלבם לנגוע. ; לשאת פת במלח ומים בדלי; ועת הדרכים ילבינו ; צידה להביא לאחיי הגדולים,; לאור ולרוחב בשדות אבינו.; נשבעתי, עיניי, כי נשוב ונראנה,; כי נוסיף לקולה לתמוה.; ישנן יפות יותר ממנה,; אך אין יפה כמוה.; בעבור הברק את עציו להכיר,; הוארו במראות ; כוחה וצלצולה - -; רציתי כי תחשוב שאני בהיר; וידיי טהורות ודעתי צלולה.; רציתי לה לומר שאני מין גדי; ומגע אצבעה בצמרי הצית חג,; בענן-מרחקים של פסיעה מנגדי ; שתפשיל צווארה ותצחק ותצחק - -; ובחוץ,; השדרות, ; בנשימה נטולה,; מלאו אושר, טפחו, ביקשו סעד.; והסתיו, והסתיו נשא שיר ותהילה ; לעירו הלובשת סער.; 